open-index/open-wikipedia-markdown huggingface dataset:
Hovedpersoner i Tidshjulet-serien

**Romanserien [[Tidshjulet]]** av den amerikanske forfatteren Robert Jordan har disse hovedpersonene. Den første boka i serien kom ut i 1990 og heter Verdens øye. Før sin død i 2007 skrev Jordan 11 bøker i serien og prequelen Ung vår. De siste tre bøkene i serien ble gitt ut på engelsk etter Jordans død, men er ikke oversatt til norsk. Disse er medforfattet av den kjente fantasyforfatteren Brandon Sanderson. De tre siste bøkene i serien heter *The Gathering Storm*, *Towers of Midnight* og *A Memory of Light*. 

## Hovedpersoner
### Rand al'Thor
Hovedpersonen i Tidshjulet serien er Rand al'Thor, også kalt "Den Gjenfødte Dragen". Gjennom seriens gang viser det seg at han er en reinkarnasjon av den tidligere bevareren og ødeleggeren av verdenen bokserien skjer i, nemlig Lews Therin Telamon, også kalt Lews Therin Frendedreper. I verdenen bokserien foregår i finnes det mennesker som kan lede "Den Ene Kraften", en form for trolldom. Denne evnen finnes både hos kvinner og menn, men bare kvinner har lov til å drive med den. Kvinnene blir kalt Aes Sedaier. Alle menn som kan lede denne kraften blir før eller senere gale og kan ødelegge verden. En mann som kan lede kraften blir fanget av Aes Sedaier og "myknet" Når de blir myknet blir de fratatt evnen å lede Den Ene Kraften. De fleste som blir myknet dør av ulykkelighet ikke lenge etter. Rand al'Thor kan i likhet med sin forgjenger Lews Therin, lede kraften. Han er "Den gjenfødte Dragen" som det fortelles om i mange sagn. Den som skal redde verden fra Den Mørkestes svøpe, og etterpå slukes av Den Ene Kraftens galskap. Kanskje får han den samme skjebnen som hans forgjenger Lews Therin fikk. Lews Therin ble gal og drepte alle han elsket, for så å råtne innvendig av Den Ene Kraftens galskap. Rand må redde verden før han blir gal, og et stort ansvar hviler på hans skuldre. Men Rand er en enkel gjetergutt i landsbyen Emondsmark og har ikke vært utenfor landsbyen noengang. Hvordan skal han kunne redde verden?  Bok nr 1 omhandler hvordan Rand og hans to like landsens kamerater Matrim Cauthon og Perrin Aybara, blir virvlet inn i store hendelser i sin verden.
Perrin er smedlærling, mens Mattrim kalt Matt, er skøyer, og senere kvinnebedårer.

### Mattrim Cauthon
Mattrim Cauthon, også kalt Matt eller Mat er Rands barndomsvenn. Han er også fra Emondsmark, en landsby i Tvillingelvene. Han er en av tre sterke ta'veren derfra. Senere gifter han seg med Tuon, De Ni Måners Datter.
En av hans frynsegoder ved å være ta'veren er at han umåtelig med hell. Hellet advarer han på en måte han ikke forstår(det advarer ham med at han hører terninger trille i hodet hans)men ikke i alt selvsagt.

### Perrin Aybara
Perrin Aybara, også kalt Perrin Gyllenøye, er Rands barndomsvenn. Han er fra i likhet med Matt og Rand fra Tvillingelvene.
Han er en av de tre sterkeste ta'veren siden Arthur Haukevinges tid.
Han gifter seg med den livlige saldaenske fyrstinnen Zarine Bashere, også kalt Faile som betyr "Falk" på det gamle tungemålet. Han har utviklet gule øyne(derav navnet Perrin Gyllenøye), og kan kommunisere med ulver. Han har også svært sterk luktesans, og kan lukte seg fram til folks sinnstemninger.
Carroll County (Ohio)

**Carroll County** er et fylke i den amerikanske delstaten Ohio.  

Fylket har et areal på totalt  km² hvorav 11 km² er vann og hadde  innbyggere i 2010. 

Carroll County ble opprettet 1. januar 1833 fra utskilte områder fra Columbiana County, Harrison County, Jefferson County, Stark County og Tuscarawas County. Fylkessetet er Carrollton.

## Referanser


## Eksterne lenker
* 

* Carroll County Visitor's Bureau
* Carroll County Historical Society 
* Ohio Valley Newspaper llc
Wyclef Jean

**Nel Ust Wyclef Jean**, kjent som **Wyclef Jean** (født 1969) er en amerikansk-haitisk musiker, sanger, musikkprodusent og menneskerettsaktivist. Han albumdebuterte med gruppa The Fugees i 1994 og som soloartist i 1997. Han har vunnet tre Grammys.

Jean kom til USA som flyktning fra Haiti da han var ni år. Han vokste opp i Brooklyn og New Jersey. I New Jersey startet han hiphop-bandet The Fugees sammen med sin fetter Pras Michel og Lauryn Hill. Deres andre album, *[[The Score]]* fra 1996, står som en av hiphop-historiens mestselgende album med 18 millioner solgte på verdensbasis. I tiden etter The Fugees har han gitt ut flere soloalbum. Han har også jobbet produsent, blant annet for artister som Whitney Houston, Destiny's Child, Bono, Shakira og Carlos Santana.

I 2014 opptrådte han, sammen med Carlos Santana og Alexandre Pires, på avslutningseremonien under Fotball-VM i Brasil. Sammen fremførte de sangen "Dar Um Jeito" som var den offisielle sangen under VM.

I 2012 gav han ut selvbiografien *Purpose*.

## Humanitær og politisk virksomhet
Jean har vært aktiv innen humanitært arbeid. I 2001 startet organisasjonen Yéle Haïti som gir hjelp til fattige på Haiti. I januar 2010 reiste tilbake til fødelandet for å hjelpe ofrene etter det enorme jordskjelvet på Haiti. Han deltok senere på året i We Are The World 25, som var en gjenskapning av veldedighetskonserten We Are the World. Inntektene gikk til Haiti.

I begynnelsen av august 2010 kunngjorde han at han ønsket å stille som kandidat til presidentvalg på Haiti. Jean ble imidlertid nektet å stille til valg fordi han ikke hadde vært bosatt i Haiti i fem år.

## Diskografi
### Album som soloartist

* 1997 *[[Wyclef Jean Presents The Carnival]]*
* 2000 *[[The Ecleftic: 2 Sides II a Book]]*
* 2002 *[[Masquerade (Wyclef Jean album)|Masquerade]]*
* 2003 *[[The Preacher's Son]]*
* 2004 *[[Welcome to Haiti: Creole 101]]*
* 2007 *[[Carnival Volume II: Memoirs Of An Immigrant]]*
* 2009 *[[From the Hut, to the Projects, to the Mansion]]*
* 2017 *[[Carnival Vol.III: Rise And Foll Of a Refugee|Carnival Vol.III : Rise And Foll Of a Refugee]]*
* 2019 *Wyclef Goes Back To School Volume 1*

### Album med The Fugees
* 1994 *[[Blunted on Reality]]*
* 1996 *[[The Score]]* (havnet på førsteplass på albumlister i flere land, deriblant USA)

## Referanser


## Eksterne lenker
* 
* 
* 
*
Jarle Næsset

**Jarle Næsset** (født 7. mai 1978) er en norsk tidligere ishockeyspiller (back).

Han har gått på ishockeylinjen på Norges Toppidrettsgymnas på Lillehammer, og har i tillegg til Lillehammer Ishockeyklubb også spilt for Sparta og Frisk-Asker i Norge, og for Clermont Auvergne HC i Frankrike.

Næsset har siden mai 2007 hatt vervet som sportslig leder i Lillehammer Ishockeyklubb.

## Referanser


## Eksterne lenker
*
Clark County (Ohio)

**Clark County** er et fylke i den amerikanske delstaten Ohio.  

Fylket ble grunnlagt med fulle rettigheter 1. mars 1818 ved utskillelse av områder fra Champaign County, Greene County og Madison County.

## Referanser


## Eksterne lenker
*
Coshocton County

**Coshocton County** er et fylke i den amerikanske delstaten Ohio.  

Fylket ble opprettet 1, mars 1810 og fikk fulle rettigheter 1. april 1811. 

## Referanser


## Eksterne lenker
*
Tor Nilsen

**Tor Erik Nilsen** (født 4. februar 1970) er en norsk tidligere ishockeyspiller som spilte forward for Lillehammer Ishockeyklubb og Sparta. Han har også spilt for IK Comet, samt at han hadde et proffopphold i tyske Ingolstadt i sesongen 1996-1997.

Etter at han la opp som aktiv spiller, satset Nilsen på en karriere som trener. Etter å ha trent NTG/Lillehammers lag i eldre junior i sesongen 2004-2005, var han hovedtrener for Gjøvik Hockey i 1. divisjon i 2005-2006. Våren 2006 ble han ansatt som ny hovedtrener for Lillehammer Ishockeyklubb.

Nilsen la opp som trener i 2017.

## Referanser




## Eksterne lenker
*
Fairfield County (Ohio)

**Fairfield County** er et fylke i den amerikanske delstaten Ohio. I 2010 hadde fylket 42 510 innbyggere.

## Referanser
 
## Eksterne lenker
*
Grumman F-9 Cougar

**Grumman F9 Cougar** var et amerikansk hangarskip-basert jagerfly som ble brukt av US Navy. Flyet hadde opprinnelig navnet **F9F Cougar**, men navnet ble endret i 1962 gjennom et fellesprosjekt for alle USAs væpnede tjenester.

## Historie og utvikling

Flyet var basert på F9F Panther, men hadde en mer moderne bakovervinklet vingekonstruksjon i motsetning til Panthers rettvinklede vinge. Den amerikanske marinen, US Navy, bestilte Cougar som en ny variant av F9F Panther, til tross for at navnet ble endret fra Panther til Cougar, og på grunn av dette var den første varianten navngitt som **F9F-6**.

Prototyper, som alle var modifiserte Panther-fly, ble raskt utviklet og den første (XF9F-6) fløy første gang 20. september 1951. Til marinens store overraskelse (marinen hadde vært forsiktig med å ta i bruk fly med vinklede vinger av frykt for at de var vanskeligere å fly fra hangarskip) var Cougar enklere å fly fra hangarskip enn Panther. Flyet var fremdeles subsonisk, men topphastigheten hadde økt fra Mach 0,79 til 0,86 ved havnivå og til 0,895 ved 10&nbsp;000&nbsp;m, noe som forbedret ytselsen dramatisk i forhold til Panther. Cougar ble i motsetning til Panther ikke utklasset av de sovjetiske MiG-15, men var for sent ute til å bli brukt under Koreakrigen.

## Spesifikasjoner (F9F-8)

## Referanser


## Eksterne lenker
* Grumman F9F Cougar
Jackson County (Ohio)

**Jackson County** er et fylke i den amerikanske delstaten Ohio.  

Fylket ble opprettet 1. mars 1816 fra utskilte områder fra Athens County, Gallia County, Ross County og Scioto County. 

## Referanser


## Eksterne lenker
*
High Peak

**High Peak** er et administrativt distrikt i Derbyshire i England. Administrasjonssenteret er Chapel-en-le-Frith. Distriktet består for det mest av høytliggende myrlandskap i Dark Peak-området i Peak District. 

Navnet kommer fra et *[[herred|hundred]]* i middelalderen, som dekket omtrent samme område som det moderne distriktet. High Peak er også et alternativt navn for Dark Peak. 

Distriktet ble opprettet 1. april 1974 ved sammenslåing av Buxton, New Mills, Whaley Bridge og Chapel-en-le-Froth landdistrikt, samt Tintwistle landdistrikt i Cheshire. Distriktet dekker et areal på 539,15 km² og hadde 90&nbsp;892 innbyggere i 2011.

## Steder i distriktet
* Ashopton
* Bamford, Buxton, Buxworth
* Castleton, Chapel-en-le-Frith, Charlesworth, Chinley, Crowden
* Derwent, Dove Holes
* Edale
* Fernilee
* Furness Vale
* Gamesley, Glossop
* Hadfield, Hayfield, Hope
* Horwich
* New Mills
* Peak Forest
* Rowarth
* Sparrowpit
* Tintwhistle, Thornhill
* Whaley Bridge

## Referanser


## Eksterne lenker
*
Varjag

**Varjag** (ukrainsk og russisk: Варяги, *Varjahy / Varjagi*) er gammelslavisk betegnelse på norrøne menn (vikinger) i østerled mens væring er den tilsvarende norrøne betegnelsen. Antagelig er både varjag og væring beslektet.

Opprinnelsen til varjag er noe uklart, men det *kan* komme fra det norrøne ordet *var* som har med troskap å gjøre. Varjag kan da opprinnelig ha betydd «de edsvorne» eller «de som sverger troskap». For slaverne kan ordet ha bli dannet for de norrøne menn som hadde avlagt troskapsed til en høvding. Deretter har navnet blitt overført til norrøne menn i alminnelighet. Tilsvarende kom ordet væring til å bli et begrep for de norrøne menn som tjenestegjorde i den bysantinske keiserens livvakt.

Varjagere nevnes i *[[Nestorkrøniken]]* som det folk som bodde bortenfor «Det varjagiske havet», det vil si Østersjøen. De hadde siden år 850 krevd skatt av slaviske og finske folkegrupper. I henhold til krøniken (*kapittel XV*) omfattet varjager flere stammer eller folkegrupper hvor rusere, sveaere (svensker), nordmenn, angliere (angelsaksere) og gotere (fra Gotland) oppregnes.

## Se også
* Væringer

## Referanser
Tommy Kiviaho

**Tommy Kiviaho** (født 27. juni 1971 i Helsingfors, Finland) er en finsk ishockeyspiller som spiller forward for Lustenau i østerriksk Nationalliga.

Kiviaho har tidligere spilt for Lillehammer Ishockeyklubb, Stjernen, Frisk Asker og Vålerenga i Norge, og en rekke andre klubber i Europa. I sin ene sesong i Lillehammer i 2001-2002 ble han kåret til årets spiller i den norske eliteserien, og hjalp Lillehammer til å vinne NM-bronse.

Kiviaho er en storvokst spiller med gode kvaliteter i alle spillets faser.

## Referanser


## Eksterne lenker
* 
* Statistikk fra eurohockey.net
Miami County

**Miami County** er navnet på tre fylker i USA:

*Miami County i Indiana 
*Miami County i Kansas 
*Miami County i Ohio 

Se også Miami-Dade County i Florida
Rotsethorntunnelen

**Rotsethorntunnelen** er en tunnel på europavei 39 i Volda kommune i Møre og Romsdal. Tunnelen går gjennom Rotsethornet mellom Volda og Løviknes, på nordøstsiden av Voldsfjorden. Tunnelen avløste i to etapper et svært rasfarlig veiparti. Opprinnelig gikk Rotsethorntunnelen til Greifsneset og var 2&nbsp;176 meter lang. Den ble åpnet 19. juni 1999 og var da en del av riksvei 651. 5. desember 2002 begynte arbeidet med å forlenge tunnelen til Løviknes. Tunnelen er i dag 3&nbsp;962 meter lang, og den ble nyåpnet 28. mai 2004. Skolebusser fikk imidlertid tillatelse til å kjøre gjennom den nye, uferdige tunneldelen allerede fra januar 2004. Tunnelåpningen på Greifsneset er beholdt som en arm av tunnelen.

## Galleri

## Referanser


## Se også
*Veitunneler i Norge

## Eksterne lenker
* Teknisk Ukeblad: Sikker mot ras  (19. juli 2004)
* The World's Longest Tunnel Page
Huron County (Ohio)

**Huron County** er et fylke i den amerikanske delstaten Ohio.  

Fylket ble opprettet 7. februar 1809 og fikk fulle rettigheter 1. april 1815. 

## Referanser


## Eksterne lenker
*
Boston (band)

**Boston** er et amerikansk rockeband fra Boston, Massachusetts, som ble dannet i 1975. Det hadde storhetstiden sin på 1970-tallet og har solgt over 50 millioner musikkalbum, hvor 31 millioner er solgt i USA.

Bandets mest fremtredende medlem er gitarist og multiinstrumentalist Tom Scholz (også ingeniør utdannet ved MIT), som har skrevet de aller fleste av bandets låter og er i dag bandets eneste originalmedlem. Brad Delp, som var vokalist i bandets storhetstid, begikk selvmord i 2007. 

## Medlemmer
* Tom Scholz: gitar, keyboard, bassgitar (1976– )
* Brad Delp: lead vokal, rytmegitar, keyboard, perkusjon (1976–1989, 2001–2007)
* Michael Sweet: vokal, gitar (2008– )
* Tommy DeCarlo: vokal, keyboard (2008–2026, død)
* Gary Pihl: gitar, keyboard (1985– )
* Kimberley Dahme: bassgitar, gitar (2001– )
* Jeff Neal: slagverk (2002– )

## Diskografi

## Eksterne lenker
* 
* 
*
Passtat

En **passtat** er en stat som eier eller kontrollerer en fjellpass og området på begge sider.
Fjelloverganger var og er viktige ferdselsårer og transportruter.
Kontrollen av disse har derfor lenge hatt stor politisk, militær og økonomisk betydning.
Ideelt sett inkluderer en passtat passfoten på begge sider av passet.
*Passfot* refererer her til stedet der den største stigningen begynner.
I passfotstedene ble varer før i tiden pakket om fra vogner til hester, esler eller muldyr, som måtte bære dem over passet og til neste passfot.

I Alpene fantes det cirka seks passtater.
De viktigste av disse var:
* **[[Tirol]]** eide (fra 1263 og inntil 1920) Wipptal på begge sider av Brennerpasset, Alpenes laveste fjellovergang. For de tysk-romerske keiserne var Brennerpasset og Reschenpasset viktige forbindelser mellom de tyske og de italienske riksdelene. Derfor var Tirol et område av stor strategisk betydning.
* **[[Graubünden]]** har seks viktige fjelloverganger på sitt område. Fire av disse (Bernina-passet, Maloja-passet, Ofenpasset og San Bernardino-passet) kontrolleres på begge sider, men ikke passfotstedene på sørsiden. Mellom 1512 og 1792 hadde Graubünden vasallstater i dagens Italia som omfattet de sørlige passfotstedene for disse fire passene samt for en femte (Splügenpasset).
* '''Det sveitsiske edsforbund''' kontrollerte siden slutten av 1200-tallet St. Gotthard-passet fra nordsiden. Gjennom kolonialiseringen av dagens Ticino som vasallstat (på 1400-tallet) kom også den sørlige passfoten under sveitsisk kontroll. Sveits er dermed den eneste passtaten som har bevart denne status til i dag.
* **[[Savoie]]** kontrollerte Store Sankt Bernhard-passet mellom 1361 (da grevskapet ble riksumiddelbart) og 1475 (da Nedre Wallis ble erobret av Øvre Wallis). Lille Sankt Bernhard-passet og Mont Cenis-passet forble i savoiisk eiendom helt til områdene vest for Alpenes hovedkjede falt til Frankrike i 1860.

## Kilder
*
Driva kraftverk

**Driva kraftverk** er et  vannkraftverk i Sunndalen i Sunndal kommune i Møre og Romsdal. 

Kraftverket ble satt i drift i 1973. Gjevilvatnet er hovedmagasin med en  reguleringshøyde på 15 meter. Det overføres også vann fra bekkeinntak i elven Otta.
Deler av nedbørsfeltet ligger i Oppdal kommune

I 1973 ble Vassli pumpestasjon bygget for å pumpe vann fra Ångårdsvatnet til Gjevilvatnet. Pumpen har en effekt på 10 MW og forbruker 25 GWh i året.
Reguleringshøyden på Ångårdsvatnet er 2 meter.

Det er installert to francisturbiner hver på 70 MW. Midlere årsproduksjon er 655 GWh.

Kraftverket eies av TrønderEnergi 75% og Istad kraft 25%.

Festa Kraftstasjon ble nedlagt som følge av at Driva kraftverk ble åpnet.

## Referanser


## Kilder
* 
* NVE vannkraftdatabase
* TrønderEnergi
* Istad Kraft
Pass (andre betydninger)

**Pass** har flere betydninger:

* Pass, et legitimasjonpapir
* Pass (enhet), romersk lengdemål
* Pass (landform), det laveste stedet i en åsside eller fjellkam
* Pass (kortspill), en vanlig melding når man ikke kan legge ut kort
* Tilsyn, stell o.l.
Bairisk

**Bairisk** er et vestgermansk språk som tales lengst sydøst i tyskens utbredelsesområde. Offisielt regnes bairisk som en dialektgruppe av det høytyske språket, men mange anser i dag bairisk som et eget språk, separat fra tysk. Årsaken til dette er bl.a. at avstanden mellom bairisk og standard høytysk er så stor at bairisk ikke er forståelig for de aller fleste tyskere som ikke er fra Bayern. Bymålet som snakkes i München derimot, er svært forenkla, og er som regel forståelig for alle som forstår standard tysk. Münchendialekta kan altså beskrives som standard tysk med bairisk aksent.

Selv om begge ordene har samme opphav, er ikke *bairiskens* utbredelse sammenfallende med delstaten *Bayern*.
For det første er ikke alle bayerske dialekter bairiske:
Vest i Bayern (Schwaben) brukes alemannisk, i nord frankisk.
For det andre bor de fleste brukere av bairiske dialekter i Østerrike, og bairisk tales også bl.a. i Nord-Italia.

Bairisk kan videre inndeles i tre dialektgrupper:
* **nordbairisk**, som brukes i Bayern i området rundt Nürnberg og Regensburg;
* **mellom-** eller **donaubairisk**, som brukes i mesteparten av Bayern samt omtrent de østerrikske delstatene Salzburg, Ober-, Niederösterreich, Wien og Burgenland;
** **münchendialekt** (*mingarisch*), en underdialekt av mellombairisk som snakkes i München. Dette er et bymål som snakkes i et av Tysklands største byer, og har derfor sterke forenklinger og mye til felles med standard høytysk.
** **wienerdialekt** (*weanarisch*), en underdialekt av mellombairisk som snakkes i den østerrikske hovedstaden Wien, som også er kjerneområdet for det bairiske språket.
* **sydbairisk**, som brukes i en smal stripe i Bayern sør for Augsburg, de østerrikske delstatene Tirol, Kärnten og Steiermark, den italienske provinsen Syd-Tirol samt Münster- og Samnaundalen i den sveitsiske kantonen Graubünden.

Også innenfor disse dialektgruppene er det en stor lokal språklig variasjon, spesielt i de østerrikske fjellstrøkene, der dialektene varierer fra dal til dal og delvis mellom ulike landsbyer i samme dal.

I tillegg til dette sammenhengende området hører også enkelte tyske språkøyer til det bairiske dialektområde.
Dette er noen kommuner i Italia, deler av de gjenværende tyskspråklige minoritetene i Tsjekkia, Slovakia, Ungarn og Ukraina, samt hutterer-folket i Nord-Amerika.
Den spesielle sydbairiske dialekten som tales i de italienske språkøyene (utenom Syd-Tirol), kalles zimbrisk.
Den forekommer i isolerte kommuner i de italienske regionene Veneto og Friuli-Venezia Giulia samt provinsen Trento.

## Referanser


## Eksterne lenker
*
Bayersk

Ordene ***bayersk*** og ***bairisk*** betegner to ulike ting:
* Bairisk er en dialekt som tales i bl.a. Østerrike, Syd-Tirol og deler av Bayern.
* Bayersk er et adjektiv som betegner forhold knyttet til delstaten/kongeriket/hertugdømmet Bayern.
Brasiliansk portugisisk

**Brasiliansk portugisisk** er den form av portugisisk som snakkes i Brasil. Navnet er et samlebegrep på alle de dialekter i Brasil som tilsammen omfatter *brasiliansk portugisisk*. Brasiliansk portugisisk avviker fra europeisk portugisisk (Portugal) på flere måter. Ordstillingen er som oftest litt annerledes. Brasilianske portugisisik-talende låner gjerne engelske ord fra USA, mens portugisere heller tar ord fra spansk og fransk, men dette er ingen regel. Et annet kjennetegn er gjerne *[[palatalisering]]*.

## Se også
* Europeisk portugisisk
* Afrikansk portugisisk
Salamanca

**Salamanca** (leonesisk: *Sallamanca*) er en spansk by som ligger ved elva Tormes i delstaten Castilla y León i nordvestre Spania. Byen ligger i provinsen Salamanca som grenser til nabolandet Portugal. Universitetsbyen har vel  innbyggere. Det er den tredje største byen i Castilla y León, etter Valladolid og Burgos. Til tross for nærheten til Portugal har innbyggerne i denne byen ord på seg for å snakke den «reneste» spansken. Av den grunn er byen blitt populær blant språkstudenter som ønsker å lære spansk i Spania. Det spanske tungemålet i Salamanca avviker svært lite fra offisiell spansk.

## Historie
Byen ble grunnlagt en gang for rundt 2400 år siden av folkegrupper som snakket et keltisk språk. Salamanca har gjennom historien blitt styrt av ulike riker, deriblant det romerske. Akkurat som resten av Spania er dens historie preget av krig og var meget preget av den spanske borgerkrigen på midten av 1900-tallet da Franco hadde sin regjering i byen.

Ved Universitetet i Salamanca oppsto den såkalte Salamancaskolen i løpet av 1500-tallet som fikk avgjørende betydning for rettsfilosofien. Det har blitt hevdet å ha grunnlagt den økonomiske vitenskapen, folkerettsprinsippet om suverenitet og kontraktualismen (sosial kontrakt), alle betydningsfulle begrep i det moderne samfunnet.

## Bildegalleri

Univers23s.jpg|Universitetet i Salamanca
Univers24s.jpg|


## Referanser


## Eksterne lenker
*
Høytysk

**Høytysk** (*Hochdeutsch*) brukes i lingvistikken som betegnelse på en gruppe tyske dialekter i de høyereliggende tyske områdene, dvs. som motsetning til nedertysk.

## Inndeling
Høytysk er en samlebetegnelse for alle tyske dialekter som ikke er nedertyske og kan deles inn i følgende dialektgrupper:

* **Mellomtysk** (*Mitteldeutsch*)
** mellomfrankisk (inkl. letzeburgesch)
** rhinfrankisk
** thüringisk
** østmellomtysk
** høyprøyssisk (utdødd/utdøende)
* **Overtysk** (*Oberdeutsch*)
** frankisk (også ført som egen dialektgruppe i overgangen mellom mellom- og overtysk)
** alemannisk
** bairisk

## Historie
Gammelhøytysk er belagt for første gang på 700-tallet. Å datere de ulike høytyske periodene er problematisk fordi overgangen mellom dem i praksis er flytende. Språket endres på mange måter og til ulik tid på ulike steder.

På 1500-tallet utviklet det seg et overregionalt skriftsspråk som i løpet av 1700-tallet ble tatt i bruk over hele det tyske språkområdet, på bekostning av blant annet nedertysk.

Høytysk deles vanligvis inn i fire tidsperioder:
# Gammelhøytysk       800 til 1050
# Middelhøytysk      1100 til 1350
# Tidlig nyhøytysk   1350 til 1600/1650
# Nyhøytysk          1650/1700 til i dag

## Referanser


## Se også
*Tysk
Pass (landform)

Et **pass**, ofte omtalt som **fjellpass** eller **fjellovergang**, er det laveste stedet i en åsside eller fjellkam. Veier som må krysse fjell, blir derfor gjerne lagt gjennom pass, og dette blir det høyeste punktet på ruten.

Avhengig av formen og brattheten av fjellsidene brukes ulike navn på pass, for eksempel *[[Skar (landform)|skar]]* eller *[[kløft]]*. Et fjellpass med mer eller mindre flat bunn kan kalles et *sadelpass*.

Tre av de mest kjente passene i Alpene er Brennerpasset, som er 1371 moh., Store Sankt Bernhard (2469 moh.) og Lille Sankt Bernhard (2188 moh.).

## Dalpass

Et **dalpass** beskriver et smalt punkt i terrenget som krever spesielle tiltak når det gjelder å åpne for trafikk. Dalpass er enten så smale at bare elven eller en innsjø har plass i dalbunnen, eller så er det andre ufremkommelige forhold som krever tiltak, for eksempel sumpområder i dalbunnen.
Stier og veier blir da enten lagt i kanten av dalen, på demninger eller i en av fjellsidene over dalbunnen, eller så kan man omgå det smale punktet via en nærliggende fjellovergang. I moderne tid er trafikk i økende grad blitt lagt i tunneler gjennom fjellflanker og rygger.

## Se også
* Defilé
* Gjennombruddsdal

## Referanser


## Eksterne lenker
*
Müglitztalbanen

**Müglitztalbanen** er en jernbane som går på nord- og vestsida av berget Geisingberg i Erzgebirge i Sachsen. Med en stigning på opp mot 1:27 er den en av de bratteste jernbanestrekningene som fortsatt er i drift i Tyskland.

## Eksterne lenker
*
Sankt Gallen

**Sankt Gallen** er hovedstaden i den sveitsiske kantonen ved samme navn.

Byen ble grunnlagt i det 7. århundret. Siden 818 var den sete for et rikskloster, som senere fikk status som fyrsteabbedi. Abbeden av St. Gallen var altså samtidig riksfyrste av Det tysk-romerske rike. Abbediet var den største grunneieren i området. I anerkjennelse av abbediets historiske betydning ble St. Gallen i 1847 gjort til bispesete. St. Gallen har tradisjonelt vært ansett som en skredderby, med spesielt tiltrekning på overklassene rundt om i Europa.

I sine glansdager gikk det direktetog til og fra Paris. I senere tid har imidlertid dette avtatt, og byen er i dag først og fremst kjent som en universitetsby. Universität St. Gallen (HSG) regnes i dag som Sveits ledende handelhøyskole, og er anerkjent rundt i Europa som den beste tyskspråklige handelshøyskole. Dette har bidratt til at St. Gallen i dag er svært internasjonal by, tross sin noe usentrale beliggenhet i det sveitsiske høyland.

Avisen *[[St. Galler Tagblatt]]* (ofte omtalt som «Tagblatt») kommer ut i St. Gallen, og er den største dagsavisen i det østlige Sveits.

## Se også
* Universität St. Gallen
* Fyrsteabbediet St. Gallen

## Referanser


## Eksterne lenker
*
Luzern (kanton)

**Luzern** er en kanton i Sveits.
Den grenser til de andre sveitsiske kantonene Aargau, Zug, Schwyz, Nidwalden, Obwalden og Bern samt til innsjøen Vierwaldstättersee.
Vis-à-vis Vierwaldstättersee ligger to eksklaver av Luzern, som ved siden av sjøen bare grenser til hhv. Schwyz og Nidwalden.

Luzern var en av de «åtte gamle steder», dvs. en av de åtte kantonene som sluttet seg til det opprinnelige sveitsiske edsforbundet innen 1353.

## Byer, kommuner og distrikter
Luzern består av 96 kommuner som er sammenfattet til fem distrikter (*Ämter*). Følgende byer har mer enn 10&nbsp;000 innbyggere:
* Luzern (57 517 innbyggere)
* Emmen (26 899)
* Kriens (25 329)
* Littau (16 148)
* Horw (12 428)
* Ebikon (11 486)
De fem distriktene er:
* Luzern
* Hochdorf
* Sursee
* Willisau
* Entlebuch

## Referanser


## Eksterne lenker
*
Tonstad kraftverk

**Tonstad kraftverk** er et vannkraftverk i Tonstad i Sirdal kommune i Agder. Deler av reguleringsområdet ligger i Bygland og Kvinesdal kommuner. Kraftverket eies av Sira-Kvina Kraftselskap, og inngår i den omfattende Sira-Kvina-utbyggingen. 

Målt i produksjon er dette Norges største kraftverk, mens Kvilldal kraftverk er størst etter installert effekt. Samlet effekt er 960 MW, og midlere årsproduksjon er på omtrent 3,8 TWh. 

## Utbygging og utvikling
Første utbyggingstrinn for kraftverket var overføring av vann fra elven Kvina. Produksjonen startet i 1968. Roskreppfjorden ble regulert og Nesvatn er oppdemmet og de samme ble Kvifjorden. Inntaksmagasin for kraftverket er Homstølvatnet.

Andre byggetrinn bestod i å overføre vann fra Siravassdraget. Tjørhomvatn og Ousdalvatn ble regulert i samme høyde som Homstølvatn og vannet ble ført inn på tunnelen fra det første byggetrinnet. Innsjøene Valevatn og Gravatn ble også regulert til ett magasin og det føres inn vann fra bekkeinntak.
Homstølvatn reguleres mellom 498 og 471 moh. Kvifjorden reguleres mellom 715 og 701 moh.

* I 1968 ble de to første aggregatene, hver på 160MW installert.
* I 1971 ble ytterligere to aggregater, hver på 160MW installert.
* I 1988 ble det femte aggregatet på 320MW installert.

I 2007 ble det søkt om en dobling av installert effekt, to reversible francisturbiner, hver på 480MW for økt reguleringsevne. Utbyggingen ville ikke øke midlere årsproduksjon. Tonstad ville da bli delvis brukt som pumpekraftverk. Disse planene ble skrinlagt i 2011.

I 2009 begynte også arbeidet med å overføre deler av Øksendalsvassdraget til Tonstad gjennom et takrenneprosjekt der to sideelver (Stigansåna og Tollaksåna) i Øksendalen overføres til Nedre Førevatn som allerede er magasin for Tonstad kraftverk.

## Referanser


## Kilder
* 
* NVE vannkraftdatabase
* Sira-Kvina kraftselskap
* Å Energi: Våre kraftverk
* Skagerak Kraft
Appenzell Ausserrhoden

**Appenzell Ausserrhoden** er en kanton i Sveits.
Den grenser til kantonene Appenzell Innerrhoden og St. Gallen.

Inntil 1597 utgjorde Appenzell Ausserrhoden sammen med Appenzell Innerrhoden kantonen Appenzell.
De ble derfor inntil 1999, da dette begrepet ble strøket fra Sveits' grunnlov, omtalt som *halvkantoner*.
Appenzell Ausserrhoden er imidlertid like autonom som alle andre kantoner.
Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).

## Kommuner
Appenzell Ausserrhoden består av 20 kommuner:
* Bühler
* Gais
* Grub
* Heiden
* Herisau
* Hundwil
* Lutzenberg
* Rehetobel
* Reute
* Schönengrund
* Schwellbrunn
* Speicher
* Stein
* Teufen
* Trogen
* Urnäsch
* Wald
* Waldstatt
* Walzenhausen
* Wolfhalden

## Referanser


## Eksterne lenker
*
Appenzell Innerrhoden

**Appenzell Innerrhoden** er en kanton i Sveits som består av tre ikke-sammenhengende deler mellom kantonene Appenzell Ausserrhoden og St. Gallen.

Inntil 1597 utgjorde Appenzell Innerrhoden sammen med Appenzell Ausserrhoden kantonen Appenzell. De ble derfor inntil 1999, da dette begrepet ble strøket fra Sveits' grunnlov, omtalt som *halvkantoner*. Appenzell Innerrhoden er imidlertid like autonom som alle andre kantoner. Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).

Til tross for at Sveits innførte allmenn kvinnelig stemmerett i 1971, ble kvinnelig stemmerett ikke innført i Appenzell Innerrhoden før 1990.

## Kommuner
Appenzell Innerrhoden består av seks kommuner (som offisielt kalles *Bezirke*, altså distrikter):
* Appenzell
* Rüte
* Schwende
* Oberegg (to eksklaver)
* Gonten
* Schlatt-Haslen
Noen av kantonens landsbyer, deriblant hovedstedet Appenzell, er delt mellom flere kommuner.

## Referanser


## Eksterne lenker
*
Hans Olav Brenner

**Hans Olav Brenner** (født 1978) er norsk programleder, kulturjournalist og skuespiller. 

## Bakgrunn og arbeid
Hans Olav Brenner kommer fra Landåsbygda i Søndre Land. Han begynte å studere statsvitenskap i Trondheim og tok grunnfag der og mellomfag i Oslo. Deretter begynte han på religionshistorie og tok grunnfag og mellomfag i dette faget. 

Han begynte i Radio Nova og fikk deretter en stilling i P2 før han startet som programleder i TV-programmet *[[Store Studio (TV-program)|Store studio]]*. Han har siden blant annet arbeidet med *[[Bokprogrammet]]* og poesiprogrammet *Diktafon*. Høsten 2011 hadde han premiere med programmet *[[Brenner - historier fra vårt land]].* 

### Bibliografi
I 2011 utga Hans Olav Brenner boka *Om å skrive* der han samtaler med flere norske forfattere om skrivehåndverket. Samme år spillefilmdebuterte han som Thomas i Joachim Triers *[[Oslo, 31. august]]*. 

### Podkast
Fra 2022 er Brenner programleder i podkasten *[[Brenner deler dikt]]* der han deler dikt med gjestene. 

### Internationell författarscen i Stockholm
Fra 2009 har Brenner gjennomført flere forfatterintervjuer på Kulturhuset i Stockholm for Internationell författarscen.

### Utmerkelser
For sin innsats som programleder for *Bokprogrammet* fikk Hans Olav Brenner Gullruten 2008 i klassen beste mannlige programleder. I 2009 fikk han Arne Hestenes’ journalistpris. 

For rollen i filmen i *Oslo, 31. august* vant han Kanonprisen 2011 i klassen beste birolle. Samme år mottok han Norges Bondelag  sin utmerkelse Bondevettprisen. Han fikk Riksmålsforbundets TV-pris i 2017, og ble Årets snertingdøl i 2018 (sammen med Anita Krohn Traaseth) I 2022 mottok han Prix Radio i kategorien Årets intervju. I 2024 ble han tildelt Herman Wildenveys poesipris.

## Referanser


## Eksterne lenker
* 
* Intervju med Brenner i Universitas (2005)
Appenzell

**Appenzell** er hovedlandsbyen i den sveitsiske kantonen Appenzell Innerrhoden.

*Appenzell* var også betegnelsen på en kanton og brukes fremdeles som fellesbetegnelse for de to kantonene Appenzell Innerrhoden og Appenzell Ausserrhoden. Disse er imidlertid fullt autonome kantoner og deler bortsett fra navnet og historien bare sine to stemmer i stenderrådet.

## Eksterne lenker
*
Grumman F9F Panther

**Grumman F9F Panther** var et amerikansk jetdrevet jagerfly. Det var Grummans første jetjager og US Navys andre.

## Historie og utvikling

Designstudier begynte ved Grumman mot slutten av den andre verdenskrig da de første jetmotorene begynte å komme i produksjon. *Panther* fløy første gang 24. november 1947 og ble fløyet av testpilot Corky Meyer. Motoren var en Rolls-Royce Nene turbojet-motor som ble bygget på lisens av Pratt & Whitney og da kalt Pratt & Whitney J42. Siden det ikke var nok plass til drivstofftanker under vingene og i flyskroget for den "tørste" jageren ble flyet konstruert med fastmonterte drivstofftanker på vingetippene. Flytypen ble klarert for å operere fra hangarskip i september 1949, og motoren J48-P-2 (en lisensbygget Rolls-Royce Tay) ble da valgt. Den andre motoren som hadde blitt utprøvet var Allison J33-A-16, en videreutviklet Rolls-Royce Derwent.

## Spesifikasjoner

## Eksterne lenker
* F9F-2 Panther
Ruhnama

***Ruhnama*** betyr «sjelens bok» og er skrevet i 1990-årene av den daværende turkmenske presidenten Saparmyrat Nyýazow (1940–2006). Boken var pensum på skolene i Turkmenistan frem til 2011. I 2014 ble det besluttet at universitetene i Turkmenistan ikke lenger skulle holde opptaksprøver i kjennskapen til *Ruhnama*.

## Referanser


## Eksterne lenker
*
Gregers Kure

**Gregers Kure** (født 1. september 1906 i Oslo, død 24. juni 1973) var en norsk sivilingeniør, industrigründer og næringslivsleder.

Han var sønn av elektroteknikeren og næringslivslederen Per Kure (1872–1945) og Kitty Kure (født Moe). Gregers Kure tok sin eksamen artium på Ris gymnas i 1925, og ble utdannet som sivilingeniør fra Den tekniske høgskolen (ETH) i Zürich i 1930.

Han grunnla i 1933 Emaljeverket i Oslo. Under 2. verdenskrig produserte Gregers Kure deler til Bror With og Milorgs stenguns. Han satt noen måneder i fengsel på Grini, da tyskerne mente han var involvert i, eller støttet, den ulovlige melkestreiken. Etter krigen lanserte han det Moderne Kjøkken. Emaljeverket tok Evalet som varemerke. Under hans ledelse vokste Emaljeverket sterkt, de hadde en del år 90 prosent av markedet for emaljerte badekar i Norge. I 1950 lanserte han «Den lille Evaleten», en rimelig vaskemaskin som fant veien inn i over  hjem.

Gregers Kure ble som 12-åring rammet av poliomyelitt og var resten av livet plaget av at det ene benet hadde sterkt muskelsvinn. Til tross for sitt fysiske handikap, var han ivrig i flere sportsgrener, som padling, billøp og båtrace.

Gregers Kure satt i representantskapet til Christiania Spigerverk A/S og i styret for Møglerstue A/S, Nordland Portland Cementfabrikk, Nordia A/S og Norema A/S. Han bodde store deler av sitt voksne liv på Holmenkollen.

Gregers Kure døde i 1973 etter lengre tids sykdom.

## Referanser
Basel-Landschaft

**Basel-Landschaft** er en kanton i Sveits.
Den grenser til Frankrike (Alsace) og Tyskland (Baden-Württemberg) samt til kantonene Basel-Stadt, Aargau, Solothurn og Jura.

Inntil 1833 utgjorde Basel-Landschaft sammen med Basel-Stadt kantonen Basel.
De ble derfor inntil 1999, da dette begrepet ble strøket fra Sveits' grunnlov, omtalt som *halvkantoner*.
Basel-Landschaft er imidlertid like autonom som alle andre kantoner.
Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).

## Byer, kommuner og distrikter
Basel-Landschaft består av 86 kommuner som er sammenfattet til fem distrikter (*Bezirke*). Følgende byer har mer enn 10&nbsp;000 innbyggere:
* Reinach (18&nbsp;760 innbyggere)
* Allschwil (18&nbsp;631)
* Muttenz (17&nbsp;063)
* Pratteln (15&nbsp;048)
* Binningen (14&nbsp;384)
* Liestal (13&nbsp;288)
* Münchenstein (11&nbsp;706)
* Birsfelden (10&nbsp;361)
Distriktene er oppkalt etter sine hovedsteder:
* Arlesheim
* Laufen
* Liestal
* Sissach
* Waldenburg

## Referanser


## Eksterne lenker
*
Lars Hognestad

**Lars Hognestad** (født 1968) er en norsk TV-produsent og direktør. Hognestad startet i november 2018 med kommunikasjon og markedsføring i firmaet Bulk Infrastructure. I oktober 2021 startet han som Executive Producer i Storebrand. 

Han har tidligere arbeidet i Radio 1, VG, NRK P3 og NRK`s Underholdningsavdeling, TV2, Dropout Productions. I 2010 startet han Funkenhauser Productions i samarbeid med Bård Tufte Johansen, Harald Eia og Stina Greaker, der han var en av medeierne. Han har tidligere vært administrerende direktør i Rubicon TV. Hognestad figurerte en periode som programleder både på TV og radio, blant annet i *Coca Cola Rock Cafe* på TVNorge, i TV2-programmet *X-press* med Dorthe Skappel og radioprogrammet ''XL'', som senere ble tatt over av Espen Thoresen. (Programtittelen XL var opprinnelig en forkortelse for Xtra Lars). 

Hognestad har produsert tv-programmer som *[[Åpen post]], [[Copacabana (TV-serie)|Copacabana]], [[Café (TV-serie)|Café]], [[Borettslaget]], [[Typisk norsk]], [[Uti vår hage]],[[Torsdagsklubben]], [[På innsiden med Thomas Giertsen]], [[Tonight med Timothy Dahle]], [[Slå på ring]], [[Rikets Røst]], [[Brille (TV-program)|Brille]], [[I kveld med Ylvis]], [[Storbynatt]], [[Dritseint|Dritseint med Edel]], [[Ukens vinner|Ukens Vinner med Radioresepsjonen]], [[Praktisk Info med Jon Almaas]]* og ''Helt Perfekt''. Hognestad har dessuten hatt regi på sceneforestillinger med Fredrik Steen, og blant annet hans karakter Hildegunn Moltubakk. Han har også produsert og regissert en rekke reklamefilmer.

Han trakk seg ut av tv-bransjen i 2019.

## Referanser


## Eksterne lenker
*
Basel-Stadt

**Basel-Stadt** er den minste kantonen i Sveits, og også den med den høyeste befolkningstettheten.
Den ligger på begge sider av Rhinen og grenser til Frankrike (Alsace) i vest, Tyskland (Baden-Württemberg) i øst og kantonen Basel-Landschaft i sør.

Inntil 1833 utgjorde Basel-Stadt sammen med Basel-Landschaft kantonen Basel.
De ble derfor inntil 1999, da dette begrepet ble strøket fra Sveits' grunnlov, omtalt som *halvkantoner*.
Basel-Stadt er imidlertid like autonom som alle andre kantoner.
Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).

Basel-Stadt består av bare tre kommuner:
* Basel (166 095 innbyggere)
* Riehen (20 464)
* Bettingen (1196)

## Referanser


## Eksterne lenker
*
Basel (kanton)

**Basel** var en sveitsisk kanton som bestod fra 1501 til 1833. Kantonen bestod av byen Basel samt byens *[[Untertanenland]]* (omegn uten politisk innflytelse). Byen var opprinnelig underlagt fyrstbiskopen av Basel, men løste seg gradvis, og erklærte 1521 sin uavhengighet av fyrstbiskopen. 1798 og 1803 ble kantonen utvidet med noen mindre områder som tidligere hadde ligget under fyrstbispedømmet Basel. 

Byrepublikken ble styrt av en aristokratilignende gruppe, det såkalte *daig*, også mer generelt kalt patrisiere, som hadde fulle borgerrettigheter i bystaten. *Daig* var i århundrer Basels sosiale, politiske og økonomiske elite, og hadde i høy arvelig karakter. Misnøye med manglende politisk innflytelse i distriktene var årsaken til at kantonens områder på Rhinens venstre (søndre) side løsrev seg i 1832/33 og dannet en egen kanton, Basel-Landschaft. Byen med noen forsteder utgjør siden den gang kantonen Basel-Stadt. Det siste gjenforeningsforslaget ble forkastet av landsbefolkningen i 1969. Frem til 1999 ble Basel-Landschaft og -Stadt omtalt som «halvkantoner», men dette begrepet er nå strøket fra Sveits' grunnlov.
Obwalden

**Obwalden** er en av de eldste kantonene i Sveits. Den består av to ikke-sammenhengende deler som er adskilt av kantonen Nidwalden. Andre nabokantoner er Uri, Bern og Luzern. Obwalden er kantonen som nest etter Appenzell Innerrhoden har færrest innbyggere.

Sammen med Nidwalden utgjør Obwalden Unterwalden, som var en av de tre urkantonene som 1291 dannet det første edsforbundet.
Inntil 1999, da dette begrepet ble strøket fra Sveits' grunnlov, ble Ob- og Nidwalden omtalt som *halvkantoner*.
Obwalden er imidlertid like autonom som alle andre kantoner.
Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).

## Kommuner
Obwalden består av sju kommuner:
* Alpnach
* Engelberg (eksklave i Nidwalden)
* Giswil
* Kerns
* Lungern
* Sachseln
* Sarnen

## Referanser


## Eksterne lenker
*
Unterwalden

**Unterwalden** var en kanton i Sveits som bestod av halvkantonene Nidwalden og Obwalden (som tidligere også gikk under navnene *Unterwalden nid dem Walde* og *Unterwalden ob dem Walde*, dvs. «Unterwalden nedenfor resp. ovenfor skogen»).
Fremdeles brukes *Unterwalden* som en fellesbetegnelse på disse to kantonene.
De er imidlertid, etter at begrepet *halvkanton* i 1999 ble strøket fra Sveits' grunnlov, fullverdige kantoner, og har også før dette alltid vært autonome.

Unterwalden var en av de tre urkantonene som 1291 dannet det første edsforbundet.
Nidwalden

**Nidwalden** er en av de eldste kantonene i Sveits.
Den grenser til Vierwaldstättersee i nord og til kantonene Uri, Obwalden, Bern og Luzern.
Vis-à-vis Vierwaldstättersee er den også i synsvidde av Schwyz.

Sammen med Obwalden utgjør Nidwalden Unterwalden, som var en av de tre urkantonene som 1291 dannet det første edsforbundet.
Inntil 1999, da dette begrepet ble strøket fra Sveits' grunnlov, ble Nid- og Obwalden omtalt som *halvkantoner*.
Nidwalden er imidlertid like autonom som alle andre kantoner.
Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).

## Kommuner
Nidwalden består av elleve kommuner:
* Beckenried
* Buochs
* Dallenwil
* Emmetten
* Ennetbürgen
* Ennetmoos
* Hergiswil
* Oberdorf
* Stans
* Stansstad
* Wolfenschiessen

## Referanser


## Eksterne lenker
*
Pitch (film og TV)

En **pitch** er i film- og tv-industrien en verbal og/eller visuell presentasjon av et nytt prosjekt. Konseptutviklere og manusforfattere pitcher først og fremst ideer for produksjonsselskaper og produsenter, mens produksjonsselskaper og produsenter pitcher ideer for tv-kanaler, fond og andre potensielle finansiører. Det som søkes om i slike møter er ofte utviklings- eller produksjonsstøtte.

## Filmens premiss

En pitch forklarer på en meget kort og effektiv måte hva som er filmens premiss, altså filmens plott og handling. Ikke bare er det fint å bruke til å selge filmens idé til produsenter, men det er også et verktøy til bruk for manusforfattere slik at man ikke «skriver seg bort».

## Referanser
Pitsj

**Pitsj** er en norsk kvinnelig vokalgruppe med Anja Eline Skybakmoen, Ane Carmen Roggen, Ida Roggen, Anine Kruse og Benedikte Kruse. De synger pop, viser og jazz a cappella, med vekt på norsk repertoar. Tora Augestad sang i gruppen fram til 2007.

**Om musikken**

Siden platedebuten i 2006 har Pitsj gjort seg bemerket med finstemte tolkninger av viseskatter, standardlåter og nyskrevet musikk. Som et rent kvinnelig vokalensemble har de dyrket et sound som er både tøft og feminint, og kombinert musikalsk lekenhet og overskudd med et fokus på de gode tekstene. 

Pitsj opererer i et åpent musikalsk landskap, og lar seg inspirere av populærmusikk og ny musikk, viser, folkemusikk, jazz og improviserte uttrykk.

Som ensemble preges Pitsj av at gruppa rommer to søskenpar og at de har sunget sammen i kor siden ungdomsårene, noe som bidrar til en spesiell klanglig homogenitet og en intuitiv samstemthet i pust, time og frasering. 

I 2014 gjorde Pitsj et sterkt platecomeback med sitt tredje studioalbum *S*nø. For første gang ga de ut egenkomponert materiale, kombinert med originale bestillingsverk. Med bakgrunn fra hhv klassisk sang og jazz dyrker Pitsj en kammermusikalsk tilnærming til stoffet, og har etter mange år utviklet en finstemt musikalsk kommunikasjon. I *Snø* har de samarbeidet med folkemusikere (Sinikka Langeland og Anders Røine) som skaper instrumentale kontraster til de vokale klangene. 

**Karrière**

Pitsj ga ut debutalbumet *Pitsj* på Grappa i september 2006. Platen ble spilt inn i The Real Group sitt studio i Stockholm, og produsert av Anders Edenroth. Platen består av coverversjoner av kjente låter, som for eksempel Grand Prix-slageren «Voi-voi» og Lillebjørn Nilsens «Tanta til Beate».
 
Pitsj deltok i programmet *[[Kjempesjansen]]* på NRK1 i november 2006, hvor de kom til finalen, samtidig med at de lå først på *[[Norsktoppen]]*.

Høsten 2009 lanserte gruppen sitt andre album, *Gjenfortellinger*, som blant annet inneholdt nytolkninger av norske og utenlandske jazz-standardlåter, samt norske folketoner i jazz- og latin-arrangementer. Alle sangene på platen fremføres på norsk. Blant annet har Lars Lillo-Stenberg, Kjell Inge Torgersen, Øyonn Groven Myhren, Tora Augestad og Ida Roggen bidratt med norske gjendiktninger til utgivelsen.

Pitsj har turnert i store deler av verden, blant annet i Europa, Japan og Cuba. 

## Diskografi
*2006: *[[Pitsj (album)|Pitsj]]* (Grappa)
*2008: *Edvard Grieg in jazz mood* (Universal Music, 2009), med Kjell Karlsen («I Dovregubbens hall»)
*2009: *[[Gjenfortellinger]]* (Grappa)
*2014: *Snø* (Grappa)
*2016: «Syngedame» */ «*Pakker sammen og reiser» – single (Grappa)

## Eksterne lenker
* 
* 
* Pitsj - Snow is falling på YouTube
Morrow County (Ohio)

**Morrow County** er et fylke i den amerikanske delstaten Ohio.  

Fylket ble opprettet 1. mars 1848 ved utskillelse av områder fra fylkene: Crawford, Delaware, Knox, Marion og Richland.

## Referanser


## Eksterne lenker
*
Pickaway County

**Pickaway County** er et fylke i den amerikanske delstaten Ohio.  

Fylket ble opprettet 1. mars 1810 fra utskilte områder fra Fairfield County, Franklin County og Ross County. 

## Referanser


## Eksterne lenker
*
Putnam County (Ohio)

**Putnam County** er et fylke i den amerikanske delstaten Ohio.  

Fylket ble opprettet 1. april 1820 og fikk fulle rettigheter 3. januar 1834. 

## Demografi

## Referanser


## Eksterne lenker
*
Wyomings flagg

**[[Wyoming]]s delstatsflagg** viser silhuetten av en amerikansk bison i hvitt på et blått felt, omgitt av en hvit og en rød rand. med en kart. Delstatens segl vises på bisonsilhuetten. Flagget ble innført 31. januar 1917. Det er i størrelsesforholdet 7:10.

Flagget ble antatt i 1917 etter en konkurranse arrangert av den patriotiske organisasjonen Daughters of the American Revolution i 1916. Forslaget innsendt av Verna Keays fra byen Buffalo i Wyoming ble valgt ut som vinner blant de 37 forslagene som kom inn. Bisonen,  i USA vanligvis kalt «buffalo», henspiller på delstatens populærnavn *the buffalo state*. Måten seglet er satt på dyret, skal vise til tradisjonell brennmerking av kveg. Seglet viser en cowboy og en gruvearbeider, de to viktigste yrkesvegene i delstaten på tiden da seglet ble offisielt vedtatt. I midten står en kvinnestatue, som har mottoet «*equal rights*» bak hodet. Dette viser til at Wyoming var først ute med å gi kvinner stemmerett. Statuen er flankert av søyler omslynget av bånd påskrevet delstatens viktigste ressurser og næringsveger: kveg, gruvedrift, korn. Årstallet for dannelsen av territoriet Wyoming, 1869, og for opptaket i unionen som delstat, 1890, er også å finne i seglet. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* General Wyoming Information med opplysninger om delstatens flagg og segl
Noble County (Ohio)

**Noble County** er et fylke i den amerikanske delstaten Ohio. Ved folketellingen i 2010 hadde fylket 14 645 innbyggere.

Fylket ble opprettet med fulle rettigheter 1. april 1851 fra utskilte områder fra Guernsey County, Monroe County, Morgan County og Washington County.

## Referanser


## Eksterne lenker
*